Παγκόσμιοι Αγώνες Special Olympics

Οι **Παγκόσμιοι Αγώνες Special Olympics** γνωστοί και ως **Special** **Olympics** είναι μια διεθνής αθλητική εκδήλωση για συμμετέχοντες με νοητική αναπηρία, που διοργανώνεται από τον αναγνωρισμένο από τη Διεθνή Ολυμπιακή Επιτροπή οργανισμό Special Olympics.

## Αρχές
Παρόλο που οι τοπικοί Special Olympics πραγματοποιούνται σε όλο τον κόσμο κάθε χρόνο, οι Παγκόσμιοι Αγώνες είναι εμβληματικές εκδηλώσεις. Στόχος τους είναι να παρουσιαστούν οι δεξιότητες και τα επιτεύγματα των ατόμων με νοητική υστέρηση σε παγκόσμιο επίπεδο. Οι Παγκόσμιοι Αγώνες Special Olympics διαρκούν περισσότερο από μια εβδομάδα. Στους αγώνες συμμετέχουν χιλιάδες αθλητές.

Οι Παγκόσμιοι Αγώνες Special Olympics πραγματοποιούνται κάθε δύο χρόνια και εναλλάσσονται μεταξύ Θερινών και Χειμερινών Αγώνων, παρόμοια με τους Ολυμπιακούς και τους Παραολυμπιακούς Αγώνες. Προσελκύουν έως και 350.000 εθελοντές και προπονητές, καθώς και πολλές χιλιάδες αθλητές.

Οι αθλητές των Special Olympics μπορούν να αγωνιστούν σε 32 θερινά ή χειμερινά αθλήματα ολυμπιακού τύπου. Οι αθλητές είναι ενήλικες και παιδιά με νοητική υστέρηση που κυμαίνονται από αθλητές παγκόσμιας κλάσης έως μέτριας επίδοσης αθλητές και αθλητές με περιορισμένες σωματικές ικανότητες. Θεμελιώδης κανόνας των αγώνων Special Olympics είναι οι αθλητές να κατατάσσονται ανάλογα με τις ικανότητες και την ηλικία τους. Αυτή η διαδικασία κατάταξης είναι μια προσπάθεια να γίνει ο κάθε αγώνας δίκαιος, ανταγωνιστικός και συναρπαστικός τόσο για τους αθλητές όσο και για τους φιλάθλους.

## Ιστορία
Οι πρώτοι Διεθνείς Θερινοί Αγώνες Special Olympics διεξήχθησαν στο Σικάγο του Ιλινόι, στις ΗΠΑ, το 1968, ενώ οι πρώτοι Διεθνείς Χειμερινοί Αγώνες Special Olympics διεξήχθησαν τον Φεβρουάριο του 1977 στο Στίμποουτ Σπρινγκς του Κολοράντο. Το 1991, το όνομα της διοργώνσης άλλαξε επίσημα από Διεθνείς Αγώνες Special Olympics σε Παγκόσμιοι Αγώνες Special Olympics.

Οι Παγκόσμιοι Θερινοί Αγώνες Special Olympics 1999 έλαβαν περισσότερο από το ήμισυ της χρηματοδότησής τους από ιδιωτικές εταιρείες. Ο ιστορικός των Ολυμπιακών Αγώνων Μπομπ Μπάρνεϊ δήλωσε ότι "οι εταιρείες που χορηγούν εκατομμύρια μπορεί να θέλουν να έχουν λόγο ως προς το πώς διεξάγεται μια διοργάνωση", αλλά το θεώρησε επίσης θετικό αφού "φέρνει στους αγώνες πολύ μεγαλύτερο κοινό".

Το 2011, οι Παγκόσμιοι Θερινοί Αγώνες Special Olympics διεξήχθησαν μεταξύ 25 Ιουνίου – 4 Ιουλίου στην Αθήνα. Στους αγώνες συμμετείχαν 6.000 αθλητές με νοητική αναπηρία από 170 χώρες.

Το 2013, οι Παγκόσμιοι Χειμερινοί Αγώνες Special Olympics διεξήχθησαν στην Πιόνγκτσανγκ της Νότιας Κορέας από τις 29 Ιανουαρίου έως τις 5 Φεβρουαρίου. Το πρόγραμμα Host Town, στο οποίο οικογένειες φιλοξενούν αθλητές των Special Olympics από όλο τον κόσμο για να τους βοηθήσουν να εγκλιματιστούν στη χώρα υποδοχής και τις συνήθειές της, ξεκίνησε στις 26 Ιανουαρίου 2013.

Οι Παγκόσμιοι Θερινοί Αγώνες Special Olympics 2015  ήταν οι πρώτοι που πραγματοποιήθηκαν στις Ηνωμένες Πολιτείες μέσα σε 16 χρόνια από τους Θερινούς Αγώνες του 1999 που είχαν διεξαχθεί στο Ράλεϊ της Βόρειας Καρολίνας.

Το 2017, οι Παγκόσμιοι Χειμερινοί Αγώνες Special Olympics πραγματοποιήθηκαν στο Γκρατς και το Σλάντμινγκ στη Στυρία της Αυστρίας. Αυτό σηματοδότησε μια επιστροφή: το Σάλτσμπουργκ και το Σλάντμινγκ της Αυστρίας είχαν φιλοξενήσει τους πέμπτους Παγκόσμιους Χειμερινούς Αγώνες Special Olympics το 1993. Αυτοί ήταν οι πρώτοι Παγκόσμιοι Αγώνες Special Olympics που πραγματοποιήθηκαν εκτός Ηνωμένων Πολιτειών. Οι Παγκόσμιοι Χειμερινοί Αγώνες 2017 διεξήχθησαν στις 14–25 Μαρτίου 2017.

Το Καζάν της Ρωσίας επρόκειτο να φιλοξενήσει τους Χειμερινούς Αγώνες Special Olympics μεταξύ 23 και 29 Ιανουαρίου 2023. Οι αγώνες είχαν προγραμματιστεί να πραγματοποιηθούν στο Όρε και στο Έστερσουντ της Σουηδίας, ωστόσο η σουηδική κυβέρνηση απέσυρε τα δικαιώματα διοργάνωσης τον Δεκέμβριο του 2019 λόγω οικονομικών προβλημάτων. Η εκδήλωση είχε αναβληθεί για τον Ιανουάριο του 2023 λόγω αύξησης των κρουσμάτων COVID-19. Μετά την εισβολή της Ρωσίας στην Ουκρανία, η εκδήλωση ακυρώθηκε λόγω υλικοτεχνικών προβλημάτων και προβλημάτων ασφάλειας.

Οι πιο πρόσφατοι Παγκόσμιοι Θερινοί Αγώνες Special Olympics διεξήχθησαν μεταξύ 17–25 Ιουνίου 2023 στο Βερολίνο της Γερμανίας. Αυτοί ήταν οι πρώτοι Παγκόσμιοι Αγώνες Special Olympics που πραγματοποιήθηκαν στη Γερμανία. Διεξήχθησαν αγώνες σε 24 αθλήματα.

Το Τορίνο της Ιταλίας θα φιλοξενήσει τους επόμενους Παγκόσμιους Χειμερινούς Αγώνες τον Μάρτιο του 2025. Θα είναι η πρώτη φορά που η Ιταλία φιλοξενεί Παγκόσμιους Αγώνες Special Olympics.

Η Τζακάρτα της Ινδονησίας θα φιλοξενήσει τους επόμενους Παγκόσμιους Θερινούς Αγώνες το 2027. Αυτό θα σηματοδοτήσει την πρώτη φορά που θα διεξαχθούν Παγκόσμιοι Αγώνες Special Olympics στο νότιο ημισφαίριο.

## Διοργανώσεις

### Παγκόσμιοι Θερινοί Αγώνες Special Olympics

### Παγκόσμιοι Χειμερινοί Αγώνες Special Olympics

Το Σεράγεβο, στη Βοσνία-Ερζεγοβίνη, επιλέχθηκε αρχικά για να διοργανώσει τους Παγκόσμιους Χειμερινούς Αγώνες Special Olympics 2009. Λόγω οικονομικών προβλημάτων και συνεχούς καθυστέρησης στην ανακατασκευή των χώρων που αρχικά φιλοξένησαν τους Χειμερινούς Ολυμπιακούς Αγώνες 1984, το Σαράγεβο εγκατέλειψε τη διοργάνωση των Special Olympics, την οποία κλήθηκε να αναλάβει το Μπόισι στο Άινταχο.

Το Όρε και το Έστερσουντ της Σουηδίας επρόκειτο να φιλοξενήσουν τους Παγκόσμιους Χειμερινούς Αγώνες 2021, μεταξύ 2 και 13 Φεβρουαρίου. Ωστόσο, στις 20 Δεκεμβρίου 2019, ανακοινώθηκε ότι η Σουηδική Παραολυμπιακή Επιτροπή άσκησε βέτο στην απαραίτητη χρηματοδότηση για τη συνέχεια της διοργάνωσης στη χώρα, ακυρώνοντας την υπόσχεση που δόθηκε κατά τη διαδικασία υποβολής προσφορών. Στις 29 Ιουνίου 2020, ανακοινώθηκε ότι το Καζάν θα φιλοξενούσε τους Χειμερινούς Αγώνες το 2022.

## Αθλήματα

### Επίσημα καλοκαιρινά αθλήματα

* Στίβος
* Μπάντμιντον
* Καλαθοσφαίριση
* Μπότσια
* Μπόουλινγκ
* Ποδηλασία
* Ιππασία
* Ποδόσφαιρο
* Γκολφ
* Γυμναστική — Ενόργανη γυμναστική and Ρυθμική γυμναστική
* Πετοσφαίριση
* Τζούντο
* Powerlifting
* Τροχοπεδιλισμός
* Ιστιοπλοΐα
* Σόφτμπολ
* Κολύμβηση
* Επιτραπέζια αντισφαίριση
* Αντισφαίριση
* Πετοσφαίριση

### Επίσημα χειμερινά αθλήματα

* Αλπική χιονοδρομία
* Χιονοδρομία αντοχής
* Καλλιτεχνική παγοδρομία
* Φλόρμπολ
* Χόκεϊ σάλας
* Παγοδρομία ταχύτητας μικρής πίστας
* Χιονοσανίδα
* Χιονοβατίδες
* Παγοδρομία ταχύτητας

### Αναγνωρισμένα αθλήματα

* Κρίκετ
* Καγιάκ

## Περιφερειακά παιχνίδια

### Ζώνες
204 Εθνικά Προγράμματα σε 7 Ηπειρωτικές Ζώνες (μέχρι τις 17 Δεκεμβρίου 2022):

### Αγώνες Ασίας Ειρηνικού
Το 2013, η Αυστραλία φιλοξένησε τους πρώτους Αγώνες Special Olympics στην Ασία Ειρηνικού Ωκεανού.

* 2013 Νιούκαστλ
* 2025 Ουτσουνομίγια
* 2029 Τιαντζίν

### Ευρωπαϊκοί Αγώνες Special Olympics

* 1990 Στάθκλαϊντ 
* 2000 Χρόνινγκεν 
* 2014   Αμβέρσα 

### Αγώνες Μέσης Ανατολής και Βόρειας Αφρικής

* 1999 Αίγυπτος
* 2000 Ραμπάτ
* 2002 Βηρυτός
* 2004 Τύνιδα
* 2006 Ντουμπάι
* 2008 Άμπου Ντάμπι
* 2010 Δαμασκός
* 2014 Κάιρο
* 2018 Ηνωμένα Αραβικά Εμιράτα

### Παναφρικανικοί Αγώνες
Οι πρώτοι Παναφρικανικοί Αγώνες δεξήχθησαν το 2020 στο Κάιρο της Αιγύπτου.

* 2020 Κάιρο

## Δείτε επίσης

* Αρχαίοι Ολυμπιακοί Αγώνες
* Παραολυμπιακούς
* Ολυμπιακοί Αγώνες Κωφών

## Παραπομπές


## Εξωτερικοί σύνδεσμοι

* Special Olympics

Κατηγορία:Αναπηρία
Κατηγορία:Αθλητικές διοργανώσεις